
ΠΡΟΚΗΡΥΞΗ ΕΚΛΟΓΩΝ ΚΑΙ ΟΡΙΣΜΟΣ ΕΦΟΡΕΥΤΙΚΗΣ ΕΠΙΤΡΟΠΗΣ
για την ανάδειξη εκπροσώπου των μελών Ε.E.Π. στη Συνέλευση του Τμήματος Μουσικών Σπουδών, της Σχολής Μουσικής & Οπτικοακουστικών Τεχνών του Ιονίου Πανεπιστημίου, για το χρονικό διάστημα από 1-12-2019 έως 30-11-2020. 
Ο Πρόεδρος του Τμήματος Μουσικών Σπουδών, της Σχολής Μουσικής & Οπτικοακουστικών Τεχνών του Ιονίου Πανεπιστημίου, λαμβάνοντας υπόψη:

1. τις διατάξεις του άρθρου 21, παρ. 1δ του Ν. 4485/2017 (Α΄ 114), καθώς και τις διατάξεις του άρθρου 84, παρ. 11 και 12 του ίδιου νόμου,

2. την υπ’ αριθμ. 144363/Ζ1/1-9-2017 εγκύκλιο του Υπουργείου Παιδείας, Έρευνας και Θρησκευμάτων με θέμα «Ζητήματα οργάνων διοίκησης των Α.Ε.Ι., μετά τη δημοσίευση του ν. 4485/2017 (Α΄114).»,
3. την υπ’ αριθμ. 153348/Ζ1/15-9-2017 Απόφαση του Υπουργού Παιδείας, Έρευνας και Θρησκευμάτων, ΦΕΚ 3255/Β΄/15-9-2017, με θέμα: «Τρόπος διεξαγωγής των εκλογικών διαδικασιών για την ανάδειξη μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114)».

4. την υπ’ αριθμ. Β. Προτ. 191014/Ζ1/7-11-2017 Απόφαση του Υπουργού Παιδείας, Έρευνας και Θρησκευμάτων, ΦΕΚ 3969/Β΄/13-11-2017, με θέμα: «Τροποποίηση της αριθμ. 153348/Ζ1/15-09-2017 (Β΄3255) υπουργικής απόφασης, με θέμα «Τρόπος διεξαγωγής των εκλογικών διαδικασιών για την ανάδειξη μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114)»
προκηρύσσει εκλογές για την ανάδειξη εκπροσώπου, με τον αναπληρωτή του, των μελών του Ειδικού Εκπαιδευτικού  Προσωπικού (Ε.Ε.Π.) στη Συνέλευση του Τμήματος Μουσικών Σπουδών, της Σχολής Μουσικής & Οπτικοακουστικών Τεχνών του Ιονίου Πανεπιστημίου, με ετήσια θητεία, για το διάστημα από 1-12-2019 έως 30-11-2020, με δυνατότητα επανεκλογής, από ενιαίο ψηφοδέλτιο με άμεση, μυστική και καθολική 
ψηφοφορία των μελών της οικείας κατηγορίας προσωπικού του Τμήματος Μουσικών Σπουδών
Η εκλογική διαδικασία θα διεξαχθεί στις 21 Νοεμβρίου 2019, ημέρα Πέμπτη, από ώρα

11.30 έως 13.30 στην Αίθουσα Συνεδριάσεων που βρίσκεται στο ισόγειο του κτηρίου 2
Εφόσον προκύψει ανάγκη επαναληπτικής ψηφοφορίας, θα πραγματοποιηθεί την επόμενη ημέρα Παρασκευή, 22 Νοεμβρίου 2019, κατά τις ίδιες ώρες και στον ίδιο χώρο.
Οι εκλέκτορες ψηφίζουν με την επίδειξη του Δελτίου Αστυνομικής Ταυτότητας ή Ακαδημαϊκής Ταυτότητας ή άλλου δημοσίου εγγράφου από το οποίο προκύπτει η ταυτότητά τους.

    Οι αιτήσεις υποψηφιότητας κατατίθενται στο Κεντρικό Πρωτόκολλο του Ιονίου Πανεπιστημίου έως την Δευτέρα, 18 Νοεμβρίου 2019, ώρα 12.00, αυτοπροσώπως ή μέσω εξουσιοδοτημένου αντιπροσώπου ή αποστέλλονται ηλεκτρονικά στη διεύθυνση protocol@ionio.gr. 

Ορίζεται τριμελής Εφορευτική Επιτροπή, ως εξής: 

Τακτικά Μέλη

1. Τάνια Τσιρίδου, μέλος Ε.Ε.Π. του Τμήματος Τεχνών ΄Ηχου & Εικόνας

2. Χριστίνα Μητσάνη, μέλος Ε.Ε.Π. του Τμήματος Τεχνών ΄Ηχου & Εικόνας

3. Μαρία Κρίγκα, μέλος Ε.Ε.Π. του Τμήματος Τεχνών ΄Ηχου & Εικόνας
Αναπληρωματικό Μέλος
1. Νίκος Κόκκαλης, μέλος Ε.Ε.Π. του Τμήματος Τεχνών ΄Ηχου & Εικόνας
Η ως άνω Εφορευτική Επιτροπή έχει την ευθύνη της διεξαγωγής της εκλογικής διαδικασίας για την ανάδειξη εκπροσώπου των μελών Ε.Ε.Π. στη Συνέλευση του Τμήματος Μουσικών Σπουδών, της Σχολής Μουσικής & Οπτικοακουστικών Τεχνών  του Ιονίου Πανεπιστημίου, σύμφωνα με τις ως άνω διατάξεις και Προκήρυξη Εκλογών.

Ο Πρόεδρος του Τμήματος Μουσικών Σπουδών
        Αναπληρωτής  Καθηγητής Ευστάθιος Μακρής
Το παρόν αναρτάται στην ιστοσελίδα του Τμήματος Μουσικών Σπουδών.
ΚΟΙΝΟΠΟΙΗΣΗ:
- μέλη Ε.Ε.Π. του Τμήματος Μουσικών Σπουδών
- μέλη Εφορευτικής Επιτροπής
- Κοσμήτορα Σχολής ΜΟΤ.
- Γραμματέα Σχολής ΜΟΤ.
- Συντονιστή Διοικητικών Υπηρεσιών Ιονίου Παν/μίου
- Διεύθυνση Διοικητικού Ιονίου Παν/μίου

